da da en da da da da da da da da da da da da da da da da da nb da da da da da da da da da da da da da da da da da da da da da da nl da da da da nl da da da en da en da da da nb tr da nn en en nb
Firkløver fra Roskilde indstilles til Erhvervsprisen 2019 fra Danske Bank - Allan Ohms
Allan Ohms Input i samfundsdebatten.
Mere om mig – hvem skriver bloggen
Skrevet af: Allan Ohms den 22. juli 2019 i Debat, politik & samfund, Detailhandel; service; Roskilde, Erhverv, produkter & CSR Skriv en kommentar 2,111 visninger 1
Erhvervsprisen 2019 bør gå til fire fantastiske Roskilde-butikker samlet. Læs hvorfor og besøg selv butikkerne og dan dig din egen mening.
Jeg har indstillet en buket med fire skønne butikker, der er med til at tegne fremtidens detailhandel til at modtage erhvervsprisen 2019 fra Danske Bank. De fire indstillede er: Persillepigen – Caseus – Den Franske Vindhandel – Slagter Frimann. Detailhandelen er vigtig for enhver by og alle taler om, at den er under pres fra internettet. I Roskilde gør vi noget ved det og de fire indstillede kandidater går foran med en markant opvisning af, hvad fremtidens detailbutikker skal gøre for at tiltrække kunder.
Hvorfor fire på én gang?
Det er ikke nok at indstille én forretning for kendetegnet ved de fire indstillede forretninger er, at de i en symbiose er med til at skabe det, der efter alle solemærker at dømme skal være med til at sikre, at vi også fremover har en levende detailhandel. De gør noget helt rigtigt. Og retfærdigvis skal siges, at der kunne godt være bundet en større buket for Roskilde har flere dygtige detailhandlere, men jeg turde ikke spænde buen for vidt, idet Danske Banks Erhvervspris egentlig er tænkt som til een virksomhed. Jeg har bare lyst til at påpege, at netop flerheden – som kræver mere end een virksomhed – er vigtig i det samfund vi er i eller på vej ind i.
”Mange af de etablerede specialforretninger har ikke et nutidigt udtryk, der gør, at forbrugerne finder dem relevante. Forbrugerne forventer noget helt andet end dét, der tilbydes, og butikkerne skal erkende, at de er en del af oplevelsesøkonomien og derved er i konkurrence med andre oplevelser, som der i stigende grad bruges penge på”, skrev Nikolai Klausen, direktør i brancheforeningen Wear, i JP 19. juli 2019. De fire indstillede går imod denne trend. De leverer høj service og kvalitet over disken. De giver kunderne en oplevelse og de knokler for at levere den. Dagligt. Flittige og opfindsomme. Forandringsparate. Forundringsparate. Nikolai Klausen peger også på, at løsningen er, at de enkelte butikker bør udarbejde en tilpasningsstrategi inden for områderne: teknologi, relevans, tilgængelighed, viden, fællesskab og samarbejde. Her er de fire indstillede kandidater kommet rigtig langt i relation til relevans, samarbejde, viden og fællesskab. Kundernes behov kendes og udvikles. Der er tilgængelighed, viden, fællesskab og samarbejde.
Persillepigen – Signe Faurholdt
Og Nikolai Klausens konklusion lyder: ”Den enkelte butik kan ikke løfte byen alene. Samarbejde på tværs i byen er et must, for at detailhandlen kan overleve. Med andre ord skal detailhandlen være mere end blot et sted med varer: Butikkerne skal sige os noget”. Og det er netop den konklusion vi ser i samspillet mellem de fire butikker i Roskildes gågade: mere end blot et sted med varer. Her er hjerterum og husrum oveni et klasseudbud af friske varer, der sælges med gode råd på baggrund af en høj faglig standard.
“Den måde, vi lever og forbruger på i dag, har betydet, at flere erhverv har været nødt til at sadle om. Og ser man specifikt på salget, oplever vi lige nu et paradigmeskifte i måden, kunderne køber ind på, som i høj grad skyldes den øgede globalisering og digitalisering. F.eks. tager mange af kunderne en langt større del af kunderejsen selv på digitale platforme, og derfor skal vi tænke salg på en ny og anderledes måde, der ruster sælgerne til at imødekomme den nye kunderejse”, skriver Annette Falberg, branchedirektør, DI Handel, Jens Neustrup Simonsen, landsformand, Business Danmark, Mogens Bjerre, lektor, Institut for afsætningsøkonomi, CBS, og Peter A. Jensen, Market Director, Customer Agency i Børsen 19. juli 2019. Ja, der skal tænkes salg på en anden måde og det er lige præcis det vi ser hos de fire kandidater, som har taget fat på fremtidens detailhandelsoplevelse.
Om de fire indstillede kandidater
Persillepigen tilbyder råvarer, grøntsager og blomster af høj kvalitet til hverdagen. Der er det hele og det er smukt anrettet. Ind imellem tilbydes et 110 år gammelt græsk oliventræ med importtilladelse eller et citrontræ – Persillepigen leverer og har sans for skønheden i det samlede setup. Butikken bugner af friske varer og store smil, hjælpsomhed og højt serviceniveau.
Jeg elsker at stå foran forretningen og nyde farvesymfonien og friskheden. Den smukke udstilling, de bugnende hylder, opfindsomheden., den flid, der lægges i at gøre det så lækkert for os, der kommer spadserende fem timer efter Signe stod på grønttorvet og købte ind klokken tre i morges. Det set up gør mig stolt og jeg kan se på kundestrømmen, at vi er mange,d er har det på den måde.
Allan Hendrichsen, Caseus og datter – altid med smil og høj service.
Lige overfor ligger naboen, Caseus. Verdens bedste oste- og specialbutik, som trække kunder til fra København og resten af  Sjælland. Caseus sælger fantastiske smagsoplevelser og har et stort og udsøgt udvalg af oste, pølser, hjemmebagt og frisk brød fra eget bageri. Det bliver til lige midt mellem kunderne og chefen står selv for processen, hvor grundopskriften hedder: gode råvarer, hårdt arbejde og ordentlige hjælpemidler.
Det er en glæde at se butikkens sprudlende udbud og friske indspil i gågaden. Altid med overskud og en unik sammensætning af varer af bedste kvalitet.
Allan Hendrichsen med mor, datter og familie møder de mange kunder med et smil. Kunderne kommer langvejs fra for at få denne oplevelse. Butikken bugner af de bedste oste, pålæg med videre og brødet er en særskilt historie værd.
Teamet fra Den Franske Vinhandel – på spring for kunderne.
I Den Franske Vinhandel, Skomagergade 3 er man også klædt på med smil og smagsoplevelser serveret i glas i og udenfor butikken. Ikoniske Mogens Kaagaard møder kunderne på gaden – Ulrich Kaagaard møder dem med hele teamet i butikken. Det er Roskildes store specialforretning inden for vin (altid 3.000 spændende flasker på lager), spiritus, delikatesser, specialiteter, te i løs vægt og kaffe friskbrændt og friskmalet fra eget risteri. Faktisk er Den Franske Vinhandel i dag den eneste specialforretning, som rister deres egen kaffe. En spændende butik med vinklub og masser af gaveideer.
Den Franske Vinhandel holder kundearrangementer med kældersmagning og lørdag er det en fast tradition, at Mogens Kaagaard – den tidligere ejer – møder kunderne på gaden og får en lille snak over et glas med et godt tilbud. Det suppleres ofte af en indbudt leverandør, der også byder på smagsprøver og indenfor i forretningen er der servering på et vinfad med ugens oplevelse.
Både Den Franske Vinhandel og de øvrige kandidater er flittige med indlæg på de sociale medier og på den måde levendegør de den fysiske butik på internettet.
Om lørdagen kan du købe “lørdagskaffe”, der er brændt på eget kafferisteri. En sand nydelse skal jeg hilse og sige. Der er tillige et bredt sortiment i forskellige theer, sådan lidt henad Perchs legendariske thehandel.
Og som den fjerde kandidat har jeg valgt slagtermester Palle Christensen fra Slagter Frimann i Roskilde løb med
Slagtermester Palle Christensen, indehaver af Slagter Frimann
Slagterprisen 2017, da Landbrug & Fødevarer kårede Danmarks bedste slagter. “Jeg er pavestolt over mine dygtige og professionelle medarbejdere, der knokler for at levere et højt kvalitetsniveau til vores kunder hver eneste dag” sagde Palle Christensen ved prismodtagelsen og han gav straks roserne videre til kunderne: ”Uden vores kunder var vi jo ikke, hvor vi er i dag. 1000 tak for opbakningen”.
I forretningen kan vi se en fast stok af kunder fra Roskilde og Sjælland som bevidner, at kvaliteten fortsat er på toppen. Palle Christensen & teamet er Roskildes svar på den legendariske Slagter Munch fra Skagen.
Dejligt at Roskilde kan tilbyde kunderne denne slags oplevelser – det er det vi gerne vil have. Bred forretningsforståelse, salgskompetence og viden om kundernes behov. Vi ser her en ny type leder og medarbejder. Det er afgørende for at dansk detailhandel har viden om og fokus på hvilke salgsmetoder, der virker i praksis. Det har de fire indstillede kandidater allerede indset og de lever op til det i hverdagen.
De fire butikker opfylder alle kriterierne for at modtage årets erhvervspris fra Danske Bank:
De er dygtig og ordentligt ledet.
De er udviklingsorienteret, alle fire.
De er initiativrige, alle fire.
Der er tale om fire gode arbejdspladser, der viser samfundsansvar.
De fire medvirker til at sætte Roskilde på landkortet.
Læs også (kræver login):
“Butikkerne skal sige os noget og erkende, at de er en del af oplevelsesøkonomien” af Nikolai Klausen i JP 19.97.2019
Kronikken: “Der skal tænkes mere strategisk i salgsbranchen” af Annette Falberg, branchedirektør, DI Handel, Jens Neustrup Simonsen, landsformand, Business Danmark, Mogens Bjerre, lektor, Institut for afsætningsøkonomi, CBS, og Peter A. Jensen, Market Director, Customer Agency
Forrige: Befrielsens øjeblik – en tankevækkende bog. Læs den.
Næste: Ingen grund til at tro på Boris Johnson – men giv ham da gerne en chance
Advokat advokater Chris Macdonald CSR CSR - virksomheders samfundsansvar Danmark Debat Digte Erhvervslivet Etik Ferie Festival Folkekirken Folkemødet Folketinget Forum Advokater Fri proces Fritid Gode råd innovation Italien Jura kirke Kultur Kunst livet Mediation Mennesker Menneskerettigheder Mindfulness Motion Musik oplevelser Politik Presse og medier Retssikkerhed Roskilde Roskilde Festival samfund Samfundsansvar tanker Tanker Tro Udvikling Verden
Advokat, jura & retssikkerhed
Debat, politik & samfund
Erhverv, produkter & CSR
I form & slib saven
Kirke, tro & tanker
Kunst, kultur & oplevelser
Arkiv Vælg måned november 2020  (1) oktober 2020  (1) september 2020  (1) august 2020  (1) maj 2020  (2) april 2020  (3) marts 2020  (1) december 2019  (1) oktober 2019  (2) september 2019  (2) august 2019  (3) juli 2019  (3) maj 2019  (1) april 2019  (2) februar 2019  (2) januar 2019  (7) december 2018  (1) november 2018  (4) oktober 2018  (3) september 2018  (4) juli 2018  (3) maj 2018  (3) april 2018  (2) marts 2018  (4) februar 2018  (3) januar 2018  (3) december 2017  (1) november 2017  (1) oktober 2017  (2) september 2017  (1) august 2017  (1) juli 2017  (6) juni 2017  (3) maj 2017  (1) april 2017  (6) marts 2017  (1) februar 2017  (5) januar 2017  (8) december 2016  (6) november 2016  (2) oktober 2016  (5) september 2016  (2) august 2016  (3) juli 2016  (6) juni 2016  (3) maj 2016  (2) april 2016  (4) marts 2016  (4) februar 2016  (3) januar 2016  (11) december 2015  (6) november 2015  (7) oktober 2015  (4) september 2015  (4) juli 2015  (3) juni 2015  (1) maj 2015  (2) april 2015  (9) marts 2015  (6) februar 2015  (6) januar 2015  (2) december 2014  (5) november 2014  (5) oktober 2014  (9) september 2014  (9) august 2014  (3) juli 2014  (3) juni 2014  (7) maj 2014  (5) april 2014  (6) marts 2014  (3) februar 2014  (8) januar 2014  (7) december 2013  (15) november 2013  (15) oktober 2013  (8) september 2013  (12) august 2013  (14) juli 2013  (17) juni 2013  (25) maj 2013  (11) april 2013  (5) marts 2013  (5) februar 2013  (13) januar 2013  (12) december 2012  (4) november 2012  (5) oktober 2012  (7) september 2012  (6) august 2012  (4) juli 2012  (17) juni 2012  (13) maj 2012  (18) april 2012  (3) marts 2012  (7) februar 2012  (6) januar 2012  (13) december 2011  (21) november 2011  (22) oktober 2011  (41) september 2011  (45) august 2011  (49) juli 2011  (55) juni 2011  (30) maj 2011  (46) april 2011  (35)
Følg mig på Facebook
Powered by WordPress | Leveret af Groubee
© Copyright 2016, All Rights Reserved